CELEX: 32020D2136
Language: sk
Date: 2020-12-14 00:00:00
Title: Rozhodnutie Rady (EÚ) 2020/2136 zo 14. decembra 2020, ktorým sa prijíma pozícia Rady k druhému návrhu všeobecného rozpočtu Európskej únie na rozpočtový rok 2021

18.12.2020   
               
               
                  SK
               
               
                  Úradný vestník Európskej únie
               
               
                  L 430/14
               
            
         ROZHODNUTIE RADY (EÚ) 2020/2136
         zo 14. decembra 2020,
         ktorým sa prijíma pozícia Rady k druhému návrhu všeobecného rozpočtu Európskej únie na rozpočtový rok 2021
         RADA EURÓPSKEJ ÚNIE
         so zreteľom na Zmluvu o fungovaní Európskej únie, a najmä na jej článok 314 ods. 3, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         keďže:
         
                     (1)
                  
                  
                     Komisia 10. decembra 2020 predložila návrh obsahujúci druhý návrh všeobecného rozpočtu Európskej únie na rozpočtový rok 2021 (1),
                  
               
                     (2)
                  
                  
                     Rada preskúmala návrh Komisie s cieľom vymedziť pozíciu, ktorá je na strane príjmov v súlade s rozhodnutím Rady 2014/335/EÚ, Euratom z 26. mája 2014 o systéme vlastných zdrojov Európskej únie (2), a na strane výdavkov s obsahom dohody v zásade, ktorá sa dosiahla 10. novembra 2020 o viacročnom finančnom rámci na roky 2021 – 2027.
                  
               
                     (3)
                  
                  
                     Vzhľadom na potrebu prijať pozíciu Rady k druhému návrhu všeobecného rozpočtu Európskej únie na rozpočtový rok 2021 čo najskôr, aby sa mohol rozpočet definitívne prijať do začiatku rozpočtového roku 2021, čím sa zabezpečí kontinuita činnosti Únie, je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov v zmysle článku 4 protokolu č. 1,
                  
               ROZHODLA TAKTO:
         
            Jediný článok
            Rada 14. decembra 2020 prijala svoju pozíciu k druhému návrhu všeobecného rozpočtu Európskej únie na rozpočtový rok 2021.
            Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.
         
         
            V Bruseli 14. decembra 2020
            
               
                  Za Radu
               
               
                  predseda
               
               M. ROTH
            
         
         
            (1)  COM(2020) 839 final.
         
            (2)  Ú. v. EÚ L 168, 7.6.2014, s. 39.